Қала әкімдігінің

 «12» 09\_\_2018 жылғы

 № \_1936\_\_қаулысына

Қосымша

**«Ақтау қалалық кәсіпкерлік және өнеркәсіпті дамыту бөлімі»**

**мемлекеттік мекемесінің Ережесі**

**1. Жалпы ережелер**

1. «Ақтау қалалық кәсіпкерлік және өнеркәсіпті дамыту бөлімі» мемлекеттік мекемесі қала аумағында кәсіпкерлік және өнеркәсіпті дамыту салаларында басшылықты жүзеге асыратын Қазақстан Республикасының мемлекеттік органы болып табылады.

2. «Ақтау қалалық кәсіпкерлік және өнеркәсіпті дамыту бөлімі» мемлекеттік мекемесі өз қызметін Қазақстан Республикасының Конституциясына және заңдарына, Қазақстан Республикасының Президенті мен Үкіметінің актілеріне, өзге де нормативтік құқықтық актілерге, сондай-ақ осы Ережеге сәйкес жүзеге асырады.

3. «Ақтау қалалық кәсіпкерлік және өнеркәсіпті дамыту бөлімі» мемлекеттік мекемесі ұйымдастырушылық-құқықтық нысанындағы заңды тұлға болып табылады, мемлекеттік тілде өз атауы бар мөрі мен мөртаңбалары, белгіленген үлгідегі бланкілері, сондай-ақ Қазақстан Республикасының заңнамасына сәйкес қазынашылық органдарында шоттары болады.

4. «Ақтау қалалық кәсіпкерлік және өнеркәсіпті дамыту бөлімі» мемлекеттік мекемесі азаматтық-құқықтық қатынастарға өз атынан түседі.

5. «Ақтау қалалық кәсіпкерлік және өнеркәсіпті дамыту бөлімі» мемлекеттік мекемесі егер заңнамаға сәйкес осыған уәкілеттік берілген болса, мемлекеттің атынан азаматтық-құқықтық қатынастардың тарапы болуға құқығы бар.

6. «Ақтау қалалық кәсіпкерлік және өнеркәсіпті дамыту бөлімі» мемлекеттік мекемесі өз құзыретінің мәселелері бойынша заңнамада белгіленген тәртіппен «Ақтау қалалық кәсіпкерлік және өнеркәсіпті дамыту бөлімі» мемлекеттік мекемесі басшысының бұйрықтарымен және Қазақстан Республикасының заңнамасында көзделген басқа да актілерімен рәсімделетін шешімдер қабылдайды.

7. «Ақтау қалалық кәсіпкерлік және өнеркәсіпті дамыту бөлімі» мемлекеттік мекемесінің құрылымы мен штат санының лимиті қолданыстағы заңнамаға сәйкес бекітіледі.

8. Заңды тұлғаның орналасқан жері: индексі 130000, Қазақстан Республикасы, Маңғыстау облысы, Ақтау қаласы, 4 шағын аудан, 72 ғимарат.

9. Мемлекеттік органның толық атауы - «Ақтау қалалық кәсіпкерлік және өнеркәсіпті дамыту бөлімі» мемлекеттік мекемесі.

 10. Осы ереже «Ақтау қалалық кәсіпкерлік және өнеркәсіпті дамыту бөлімі» мемлекеттік мекемесінің құрылтай құжаты болып табылады.

 11. «Ақтау қалалық кәсіпкерлік және өнеркәсіпті дамыту бөлімі» мемлекеттік мекемесінің қызметін қаржыландыру жергілікті бюджеттен жүзеге асырылады.

 12. «Ақтау қалалық кәсіпкерлік және өнеркәсіпті дамыту бөлімі» мемлекеттік мекемесі кәсіпкерлік субъектілерімен «Ақтау қалалық кәсіпкерлік және өнеркәсіпті дамыту бөлімі» мемлекеттік мекемесінің функциялары болып табылатын міндеттерді орындау тұрғысынан шарттық қатынастарға түсуге тыйым салынады.

 Егер «Ақтау қалалық кәсіпкерлік және өнеркәсіпті дамыту бөлімі» мемлекеттік мекемесіне заңнамалық актілермен кірістер әкелетін қызметті жүзеге асыру құқығы берілсе, онда осындай қызметтен алынған кірістер, егер заңнамада өзгеше белгіленбесе, мемлекеттік бюджеттің кірісіне жіберіледі.

**2. Мемлекеттік органның миссиясы, негізгі міндеттері,**

**функциялары, құқықтары мен міндеттері**

13. «Ақтау қалалық кәсіпкерлік және өнеркәсіпті дамыту бөлімі» мемлекеттік мекемесінің миссиясы: Ақтау қаласында өз құзырының шеңберінде қала көлемінде кәсіпкерлік және өнеркәсіпті дамыту саласындағы саясатты жүзеге асыруды қамтамасыз ету.

14. Міндеттері:

1) кәсіпкерліктің дамыған инфрақұрылымын қалыптастыруға қажетті құқықтық, әлеуметтік-экономикалық, қаржылық жағдайларын жасау;

2) өз құзырының шеңберінде бөлімнің қызметіне қатысты мәселелер бойынша жергілікті кәсіпорындардың жұмысын үйлестіру.

3) тоқсан сайын орталық мемлекеттік органдарға атқарылған жұмыс бойынша ақпарат сараптама түрінде есеп беру.

4) қалалық бюджеттен қаржыланатын басқа да мемлекеттік органдарға, олардың құзырларына кіретін мәселелер бойынша (қызметтік қолданысқа бағытталған сараптамалық ақпараттарды қала әкімінің жауапты орынбасарының рұқсатымен) ақпараттар беру.

5) қала аумағындағы өнеркәсіп кәсіпорындарында бәсекеге қабілетті және импортты алмастыратын өнімдер шығару үшін озық техника мен технологияның өндіріске енгізілуіне ықпал ету;

6) кәсіпкерлік субъектілеріне жеңілдетілген несиелер және қаржыландырудың басқа да нысандарын ұсынуға белсенді қатысу;

7) кәсіпкерлік субъектілеріне ақпараттық қамтамасыз ету жүйесін қалыптастыру;

 15. Функциялары:

 1) қала әкімінің жанындағы кәсіпкерлік мәселелері жөніндегі сараптамалық кеңестің қызметін ұйымдастырады;

 2) жеке кәсіпкерлік субъектілері бірлестіктеріне акредиттеу жүргізу жөніндегі комиссия жұмыс органының функциясын жүзеге асырады;

 3) Ақтау қаласының әкімі жанынан кәсіпкерлер Кеңесінің қызметін ұйымдастырады;

 4) алғашқы қажетті азық - түлік және өндірістік тауарлары бойынша мониторинг жүргізеді және баға қоюды талдайды, көтерме жабдықтаушылардың қорын және азық - түлік тауарларын тексеру жолдары, сондай-ақ Қазақстан Республикасы Үкіметінің барлық тұрақтандыру бағдарламаларына қатысады, қалалық азық - түлік базарындағы бағаның өсуіне жедел әсер ету Штабының өткізген барлық іс-шараларына қатысады;

5) әкімдіктің кәсіпкерлер қоғамдық бірлестіктері және нарықтық инфрақұрылым объектілерімен өзара қатынасын дамыту бойынша шаралар дайындайды;

 6) жалпы пайдаланудағы жерлерде, қала аумағында халық тұтынатын тауарлар, жеміс - көкөніс, алкогольсыз сусындарды және бақша өнімдерді сататын уақытша сауда нүктелерін, алаңдарын (алаңқай) ашуға қызығушылық танытқан тұлғалардың іс - шараларын жүзеге асырады және ұйымдастырады;

7) жалпы пайдаланудағы жерлерде қала аумағында қала тұрғындары мен қонақтар демалуға, серуендеуге және балаларға арналған аттракциондарды уақытша ашу іс - шараларын кәсіпкерлермен екі жақты меморандум арқылы жүзеге асырады;

8) қаладағы кәсіпкерлікті қолдау және дамыту сұрақтары бойынша дөңгелек үстелдер, семинарлар, форумдар, конкурстар, жәрмеңкелер ұйымдастырады;

9) аймақты индустриалды - инновациялық дамыту шеңберінде қала аумағында инвестициялық жобаларды жүзеге асыру мониторингін жүргізеді;

10) қаланың бауырлас қалаларымен халықаралық байланысын ұйымдастырады және үйлестіреді;

11) қалалар мэрлерінің ассоциацияларымен, халықаралық бірлестіктер мен ынтымақтастықты жүзеге асырады;

12) қала аумағындағы жегілікті тауар өндірушілерді (кәсіпкерлерді) қолдау мақсатында уақытша сауда нүктелерін беру;

13) Қазақстан Республикасының шет ел елшіліктері арқылы шет ел инвесторларын қаланың өндірістік әлеуметімен таныстыру мақсатында, халықаралық форумдар мен көрмелерге жергілікті тауар өндірушілерінің қатысуын қамтамасыз ету;

14) қала аумағында сауда қызметіне қолайлы жағдайлар жасау жөнінде шаралар әзірлеу;

 15) қала аумағындағы кәсіпкерлік нысандардың салық төлемдерін уақытылы төлеуге жұмыстар жүргізу;

 16) сыбайлас жемқорлыққа қарсы мәдениетті қалыптастыру;

17) заңсыз жарнамаларды жою және олардың төленетін салығы бойынша жұмыстарын ұйымдастыру;

18) қала аумағындағы заңсыз сауда мен ретсіз орналастырылған сауда дүңгіршектерін жоюға, алдын алуға, болдырмау жұмыстарын жүргізу;

19) қала аумағындағы кәсіпкерлік нысандардың (мейрамхана, кафелер, түнгі клубтар, супермаркеттер, гипермаркеттер, шағын дүкендер т.б) жұмыс жасау уақытын мемлекеттік реттеу және сатылуына заң аясында бақылау жұмыстарын жүргізу;

20) «Ақтау қалалық кәсіпкерлік және өнеркәсіпті дамыту бөлімі» мемлекеттік мекемесінің цифрландыру бойынша тиісті шараларын қабылдау;

21) Қазақстан Республикасының қолданыстағы заңнамаларында көзделген басқа да функцияларды жүзеге асырады;

**16. Құқықтары мен міндеттері:**

- «Ақтау қалалық кәсіпкерлік және өнеркәсіпті дамыту бөлімі» мемлекеттік мекемесінің жұмысын жандандыру саясатын жүзеге асыру мәселелері бойынша белгіленген тәртіпте қала әкіміне, қала әкімінің жауапты орынбасарына, сонымен қатар жергілікті атқарушы органдарға ұсыныс әзірлеуге;

- «Ақтау қалалық кәсіпкерлік және өнеркәсіпті дамыту бөлімі» мемлекеттік мекемесінің жұмысына қатысты мәселелер бойынша жиналыстар, конференциялар өткізуге;

- негізгі мақсаттары мен міндеттерін, сонымен қатар қала әкімінің және қала әкімінің жауапты орынбасарының тапсырмаларын жүзеге асыру үшін «Ақтау қалалық кәсіпкерлік және өнеркәсіпті дамыту бөлімі» мемлекеттік мекемесі, заңнамамен белгіленген тәртіпте мемлекеттік және мемлекеттік емес мекемелерден, кәсіпорындардан, қажетті ақпараттар, мәліметтер және құжаттарды сұратып алуға;

 - балансына берілген мүліктердің сақталуын, пайдалану тиімділігін тексеруге;

 - Қазақстан Республикасының қолданыстағы заңнамаларында көзделген басқа да өкілеттіліктерді жүзеге асыруға құқылы.

**3-тарау. Мемлекеттік органның қызметін ұйымдастыру**

 17. «Ақтау қалалық кәсіпкерлік және өнеркәсіпті дамыту бөлімі» мемлекеттік мекемесіне басшылықты басшы жүзеге асырады, ол жүктелген міндеттердің орындалуына және өз функцияларын жүзеге асыруға дербес жауапты болады.

 18. «Ақтау қалалық кәсіпкерлік және өнеркәсіпті дамыту бөлімі» мемлекеттік мекемесінің бірінші басшысын қолданыстағы Заңнамаға сәйкес Ақтау қаласының әкімі қызметке тағайындайды және қызметтен босатады.

 19. «Ақтау қалалық кәсіпкерлік және өнеркәсіпті дамыту бөлімі» мемлекеттік мекемесі басшысының өкілеттігі:

- сыбайлас жемқорлыққа жағдай туғызатын құқық бұзушылықтарды болдырмау мақсатында бөлім басшысына қол астындағы қызметкерлеріне, олардың қызметтік міндеттеріне кірмейтін тапсырмалар беруге тыйым салынады. Аталған заң бұзушылық орын алған жағдайда бөлім басшысы қызметкерлердің әр қайсысы үшін дербес жауап береді;

- бөлімнің жұмысын ұйымдастырады және оның қызметіне басшылық жасайды, жүктелген міндеттердің, қала әкімінің және қала әкімінің бағдарлаушы орынбасарының тапсырмаларының орындалуына тікелей жауап береді;

- бөлім мамандарының лауазымдық міндеттері мен құзырларын анықтайды, бөлім қызметкерлерінің қызметтік нұсқаулықтарын бекітеді;

- заңнамамен белгіленген тәртіпте бөлім қызметкерлерін мадақтайды, материалдық көмек көрсетеді, тәртіптік шара қолданады және жұмыстан босатады;

- бөлімнің құрылымын және штаттық кестесін әзірлейді, оны қала әкімдігіне ұсынады;

- бөлім жұмысының стратегиялық және ағымдағы жоспарларын бекітеді;

- өз құзырының шеңберінде бұйрық шығарып, нұсқаулар береді, қызметтік құжаттарға қол қояды;

- азаматтардың жеке қабылдауын жүргізеді;

- мемлекеттік мекеме атынан сенімхатсыз әрекет етеді;

- мемлекеттік органдарда, басқа да ұйымдарда мемлекеттік мекеменің мүддесін білдіреді;

- шарттар жасасады;

- сенімхаттар береді;

- мемлекеттік мекеменің іссапарларға, тағылымдамаға, қызметкерлерді қазақстандық және шетелдік оқу орталықтарында оқытуға және қызметкерлердің біліктілігін жоғарылатудың басқа да түрлеріне байланысты тәртібі мен жоспарларын бекітеді;

- банк шоттарын ашады;

- барлық қызметкерлер үшін міндетті бұйрықтар шығарады және нұсқаулар береді;

- тиісті саланың уәкілетті органы (жергілікті атқарушы органы) тағайындайтын қызметкерлерден басқа, мемлекеттік мекеме қызметкерлерін жұмысқа қабылдайды және жұмыстан босатады;

- мемлекеттік мекеме қызметкерлеріне, Қазақстан Ресупбликасының заңнамасына сәйкес көтермелеу шараларын қолданады және оларды жазалайды;

- оған Қазақстан Республикасы заңнамасымен, осы Ережемен және тиісті саланың уәкілетті органы (жергілікті атқарушы орган) жүктелеген басқа да функцияларды жүзеге асырады;

«Ақтау қалалық кәсіпкерлік және өнеркәсіпті дамыту бөлімі» мемлекеттік мекемесінің басшысы болмаған кезеңде оның өкілеттіктерін қолданыстағы заңнамаға сәйкес оны алмастыратын тұлға жүзеге асырады.

**4-тарау. Мемлекеттік органның мүлкі**

20. «Ақтау қалалық кәсіпкерлік және өнеркәсіпті дамыту бөлімі» мемлекеттік мекемесі заңнамада көзделген жағдайларда жедел басқару құқығында оқшауланған мүлкінің болуы мүмкін.

 «Ақтау қалалық кәсіпкерлік және өнеркәсіпті дамыту бөлімі» мемлекеттік мекемесі мүлкі оған меншік иесі берген мүлік, сондай-ақ өз қызметі нәтижесінде сатып алынған мүлік (ақшалай кірістерді қоса алғанда) және Қазақстан Республикасының заңнамасында тыйым салынбаған өзге де көздер есебінен қарастырылады.

 21. «Ақтау қалалық кәсіпкерлік және өнеркәсіпті дамыту бөлімі» мемлекеттік мекемесіне бекітілген мүлік коммуналдық меншікке жатады;

 22. Егер заңнамада өзгеше көзделмесе «Ақтау қалалық кәсіпкерлік және өнеркәсіпті дамыту бөлімі» мемлекеттік мекемесі өзіне бекітілген мүлікті және қаржыландыру жоспары бойынша өзіне бөлінген қаражат есебінен сатып алынған мүлікті өз бетімен иеліктен шығаруға немесе оған өзгедей тәсілмен билік етуге құқығы жоқ.

**5-тарау. Мемлекеттік органды қайта ұйымдастыру және тарату**

 23. «Ақтау қалалық кәсіпкерлік және өнеркәсіпті дамыту бөлімі» мемлекеттік мекемесін қайта ұйымдастыру және тарату Қазақстан Республикасының заңнамасына сәйкес жүзеге асырылады.